
1. UPUTE MINISTARSTVA FINANCIJA ZA IZRADU PRORAČUNA JEDINICE LOKALNE I PODRUČNE (REGIONALNE) SAMOUPRAVE

1.1. Uvod

Sukladno odredbama članka 26. st.2. Zakona o proračunu (NN broj 144/21), Jedinstveni upravni odjel Općine Veliki Grđevac sastavlja Upute za izradu Proračuna Općine Veliki Grđevac i izradu financijskog plana proračunskih korisnika za razdoblje od 2027. – 2029.godine.

Prema proračunskom kalendaru, Vlada Republike Hrvatske (u daljnjem tekstu:Vlada) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave do 20. kolovoza tekuće godine.

Kako su upute Ministarstva financija dostavljene tijekom listopada 2026. godine, Jedinstveni upravni odjel Općine Veliki Grđevac donosi ove upute koje sadrže sve obavezne dijelove propisane zakonom također tijekom listopada 2026. godine.
1. Temeljne makroekonomske pretpostavke za izradu prijedloga proračuna JLP(R)S;
2. Opis planiranih politika JLP(R)S;

3. Procjenu prihoda i rashoda te primitaka i izdataka proračuna JLP(R)S u sljedeće tri godine;
4. Visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije za iduću proračunsku godinu i za sljedeće dvije godine;
5. Okvirni limiti prijedloga financijskog plana proračunskih korisnika;

6. Metodologija izrade prijedloga financijskog plana;
7. Vremenska dinamika izrade prijedloga financijskog plana proračunskih korisnika;
8. Izmjene i dopune financijskog plana proračunskih korisnika;

9. Transparentnost proračuna;

10. Dostava dokumenata;

11. Dostupnost materijala na mrežnoj stranici Općine Veliki Grđevac.
Proračunski korisnici obavezni su pristupiti izradi prijedloga svojih planova primjenjujući metodologiju u skladu sa Zakonom o proračunu (NN broj 144/21), Pravilnikom o planiranju u sustavu proračuna (NN broj 1/24), Pravilnikom o proračunskom računovodstvu i Računskom planu (NN broj 158/23 i 154/24), Pravilnikom o proračunskim klasifikacijama (NN broj 4/24 i 122/25) i Pravilnikom o korištenju sredstava Europske unije (NN broj 44/24).

Čelnik jedinice lokalne i područne (regionalne) samouprave i proračunskog korisnika odgovoran je za zakonito i pravilno planiranje i izvršavanje proračuna odnosno financijskog plana.

Proračun jedinice lokalne i područne (regionalne) samouprave donosi predstavničko tijelo, poštujući  trogodišnji proračunski okvir. Proračun za 2027. godinu i projekcije za 2028. i 2029. godinu donose se na razini skupine (druga razina računskog plana). Ovakav način donošenja proračuna omogućava veću fleksibilnost u izvršavanju proračuna i financijskog plana, što je od važnosti za realizaciju programskog planiranja.

1.2.  Najznačajnije promjene u izradi proračuna za razdoblje 2027.-2029. godine

U procesu izrade proračuna za razdoblje 2027.-2029. nema značajnih promjena u odnosu na izradu proračuna za prethodno proračunsko razdoblje.
2. TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA

Vlada RH usvojila je Odluku o proračunskom okviru za razdoblje 2027.-2029. iz kojih je vidljiva namjera zadržavanja proračunskih rashoda na razini prethodne godine, a dostupne su i makroekonomske projekcije Hrvatske narodne banke za 2027. i 2028. godinu.
· realni rast BDP-a 2,4% u 2027. godini i 2,2% u 2028. godini;
· indeks potrošačkih cijena od 2,9% u 2027. godini i 2,7% u 2028. godini;
· razina stope nezaposlenosti 4,7% u 2027. godini i 4,6% u 2028. godini.
3. OPIS PLANIRANIH POLITIKA OPĆINE VELIKI GRĐEVAC
Temeljni ciljevi politike proračuna Općine Veliki Grđevac za naredno plansko razdoblje su:

· ostvarenje uvjeta utvrđenih Strategijom gospodarskog razvoja Općine Veliki Grđevac i gospodarenje raspoloživim razvojnim pretpostavkama sukladno prostorno-planskim dokumentima,

· fleksibilnom politikom stvarati pozitivno okruženje za ulaganje investitora u gospodarske projekte i projekte gospodarsko-socijalnog kraktera,

· unaprijediti postojeće i razviti nove sportske, kulturne i turističke sadržaje na području Općine,

· završiti započeto organizacijsko ustrojstvo korištenja i gospodarenja komunalne infrastrukture čija je izdradnja dosegla uporabne karakteristike te izgraditi nove kapacitete,

· utvrđivanje primjerene osnovice socijalnog minimuma i projekcije dugoročnog zbrinjavanja socijalno najugroženijih stanovnika donošenjem odgovarajućeg normativnog akta i njegovom provedbom na području socijalne skrbi,

· osiguranje kontinuiteta financijske potpore postojećim i novim korisnicima proračunskih sredstava radi postizanja jedinstva planom postavljenih ciljeva.

U gospodarenju resursima kojima raspolaže Općina Veliki Grđevac prvenstveno će se voditi računa o prostornim, gospodarskim, komunalnim, socijalnim, sportskim, kulturološkim i turističkim elementima strateškog razvitka koji se ostvaruju na području Općine Veliki Grđevac. Za takve projekcije rada postoji normativni ustroj, a konkretne mjere i aktivnosti precizirat će se godišnjim projekcijama utvrđenim i usklađenim na godišnjoj razini u okviru jedinstvene trogodišnje politike slijedećim programima:

· Programom gradnje objekata i uređaja komunalne infrastrukture,

· Programom održavanja komunalne infrastrukture,

· Programom javnih potreba u sportu,

· Programom javnih potreba u kulturi,

· Programom socijalno-zdravstvenih potreba,

· Programom javnih potreba u vatrogastvu,

· Programom utroška sredstava šumskog doprinosa,

· Programom utroška sredstava od naknade za zadržavanje nezakonito izgrađenih objekata,

· Programom raspolaganja državnim poljoprivrednim zemljištem.

Obzirom na dostignuti dosadašnji razvitak osnovne smjernice plana su kapitalna ulaganja:

· proširenja komunalne infrastrukture na ostala naselja Općine Veliki Grđevac,

· izgradnja kanalizacije u naselju Veliki Grđevac,

· proširenje poslovne zone radi stvaranja preduvjeta gospodarskog razvitka,

· uređenje parka i arboretuma u centru Velikog Grđevca,
· izgradnja novih sportsko-rekreativnih i turističkih sadržaja (kamp),
· izgradnja novih ili uređenje postojećih kulturnih sadržaja (Lovrakov centar, Kulturni multimedijalni centar),

· uvođenje novih (pametnih) rješenja za upravljanje komunalnom infrastrukturom.

4. PROCJENA PRIHODA I PRIMITAKA, TE RASHODA I IZDATAKA ZA RAZDOBLJE 2027.-2029.

Prihodi i rashodi planiraju se na razini korektivnog plana za tekuću godinu bez prevelikih odstupanja. Kako je u tijeku nekoliko kapitalnih projekata koji iziskuju plaćanja iz proračunskih sredstava te naknadno sufinanciranje iz EU sredstava biti će potrebno osigurati likvidnost i stabilnost poslovanja. Tijekom 2026. godine realiziran je dugoročni kredit za financiranje izgradnje i opremanja dječjeg vrtića. Iz tog razloga za iduću godinu planirani su izdaci za financijsku imovinu i otplate zajmova. Postupno će opći prihodi i prihodi po posebnim propisima rasti kao posljedica očekivanog rasta gospodarske aktivnosti, no to ponajviše ovisi o okončavanju kapitalnih ulaganja i dinamici gospodarskih ulaganja.

Radi ostvarivanja gospodarskog razvitka i povećanja zajedničkog standarda stvarat će se povoljnije financijsko okruženje investitorima koji imaju za cilj novo zapošljavanje i ukupni rast gospodarstva na području Općine Veliki Grđevac.
Procjena planiranih prihoda i primitaka odnosno rashoda i izdataka za slijedeće trogodišnje razdoblje:

	Općina Veliki Grđevac
	Procjena 2027.
	Procjena 2028.
	Procjena 2029.

	Prihodi poslovanja
	3.100.000,00
	3.200.000,00
	3.300.000,00

	Prihodi od prodaje nefinancijske imovine
	50.000,00
	50.000,00
	50.000,00

	Primici od financijske imovine i zaduživanja
	0,00
	0,00
	0,00

	PRIHODI I PRIMICI
	3.150.000,00
	3.250.000,00
	3.350.000,00

	Rashodi poslovanja
	2.305.000,00
	2.460.000,00
	2.565.000,00

	Rashodi za nabavu nefinancijske imovine
	700.000,00
	650.000,00
	650.000,00

	Izdaci za financijsku imovinu i otplate zajmova
	145.000,00
	140.000,00
	135.000,00

	RASHODI I IZDACI
	3.150.000,00
	3.250.000,00
	3.350.000,00


5. OKVIRNI LIMITI PRIJEDLOGA FINANCIJSKOG PLANA PRORAČUNSKIH KORSINIKA

Kako su financijska sredstva proračuna ograničena fiskalnim mogućnostima potrebno je sinkronizirati i opseg financijskih planova proračunskih korisnika tako da se visina rashoda i izdataka zadrži na razini tekuće godine uz uvažavanje planiranih povećanja za plaće zaposlenika. Eventualna financijska preraspodjela moguća je u korist ostvarivanja onih programa koji će imati najveći utjecaj na razvitak Općine Veliki Grđevac sukladno strategiji gospodarskog razvoja. Tako se u 2027. godini za Program predškolskog odgoja koji se ostvaruje kroz Dječji vrtić «Slatki potok» planiraju sredstva u iznosu 330.000,00 eura za redovne aktivnosti. Za Program pomoći u kući starijim osobama koji se ostvaruje kroz Centar za pomoć i njegu u Općini Veliki Grđevac planiraju se sredstva u iznosu 150.000,00 eura za redovne aktivnosti pomoći starijim osobama kao i za dodatne aktivnosti i projekte ("Dnevni boravak za starije osobe"). Za aktivnosti Centra sporta i rekreacije Općine Veliki Grđevac planiraju se sredstva u iznosu 75.000,00 eura. Drugi limit odnosi se na eventualnu organizaciju kupališne sezone u SRC Veliki Grđevac.
	RKP
	Općina Veliki Grđevac
	2025.
	2026.
	Plan 2027.
	Procjena 2028.
	Procjena 2029.

	35628
	
	Ostvareno 2025.
	Plan 2026.
	1. limit
	2. limit
	1. limit
	2. limit
	1. limit
	2. limit

	35644
	DV Slatki potok
	18
	300.000
	330.000
	-
	350.000
	-
	350.000
	-

	47578
	Centar za pom. i njegu
	131
	126.550
	140.000
	-
	160.000
	-
	170.000
	-

	52364
	Centar sporta i rekreac
	08.882
	130.000
	85.000
	120.000
	90.000
	130.000
	95.000
	150.000


U svrhu izrade fiskalno održivog proračuna u idućem trogodišnjem razdoblju, proračunski korisnici su obavezni  planirati rashode i izdatke prema limitima iz izvora: opći prihodi utvrđenim u ovim uputama.

Rashode koji se financiraju iz namjenskih prihoda (sufinanciranje roditelja, pomoći, donacije i drugi) proračunski korisnici planiraju do visine ukupno procijenjenih prihoda iz tih izvora jer isti ne ulazi u dostavljene limite. Ovi su izvori fleksibilni što znači da ako se prihodi iz tih izvora ostvare iznad plana, rashodi se mogu izvršavati do visine uplaćenih prihoda.
Za iduću proračunsku godinu, kao i za sljedeće dvije godine ne planira se manjak odnosno višak prihoda nad rashodima kod svih proračunskih korisnika.

6. METODOLOGIJA IZRADE PRIJEDLOGA FINANCIJSKOG PLANA

Proračunski korisnici obavezni su izraditi financijski plan u skladu s odredbama Zakona o proračunu i pridržavati se Uputa. Proračunski korisnici svoje planove dostavljaju nadležnom upravnom tijelu (Jedinstveni upravni odjel Općine Veliki Grđevac). Financijski plan izrađuje se za tekuću godinu (za koju se plan donosi) kao i projekcije za naredne dvije godine. Proračunski korisnici u svojim financijskim planovima trebaju iskazati sve svoje rashode i prihode.

Prijedlog financijskog plana proračunskog korisnika za razdoblje 2027.-2029. godine sukladno Zakonu o proračunu, treba sadržavati: procjenu prihoda i primitaka iskazanih po vrstama za razdoblje od 2027.-2029. godine, plan rashoda i izdataka za razdoblje 2027.-2029. godine razvrstane prema proračunskim klasifikacijama te obrazloženje financijskog plana.

Uz ekonomsku i programsku klasifikaciju, proračunski korisnici u izradi financijskih planova obavezni su primjenjivati funkcijsku klasifikaciju i klasifikaciju po izvorima financiranja. Financijski plan čine prihodi i rashodi raspoređeni u programe. Proračunski korisnici obavezni su svoje prijedloge financijskog plana, napravljene na drugoj razini računskog plana, dostaviti prikazane prema programima, aktivnostima i projektima iz prethodne godine, a za uvrštavanje novih programa/aktivnosti/projekata potrebna je suglasnost Općine Veliki Grđevac.
Prijedlog financijskog plana proračunskih korisnika za razdoblje 2027.-2029. godine treba sadržavati:

1. Opći dio financijskog plana:

· Sažetak računa prihoda i rashoda

· Sažetak računa financiranja

· Račun prihoda i rashoda

· Račun financiranja 

· Preneseni višak ili preneseni manjak

· Višegodišnji plan uravnoteženja

2. Posebni dio financijskog plana – Plan rashoda proračunskog korisnika po programima

3. Obrazloženje financijskog plana i to obrazloženje općeg dijela  i obrazloženje posebnog dijela financijskog plana.

6.1. Procjena prihoda i primitaka

Proračunski korisnici obavezni su izraditi procjenu prihoda i primitaka za razdoblje 2027.-2029. godine po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Osnovni izvori financiranja su:

· 1. Opći prihodi i primici

· 2. Doprinosi

· 3. Vlastiti prihodi

· 4. Prihodi za posebne namjene

· 5. Pomoći

· 6. Donacije

· 7. Prihodi od prodaje ili zamjene nefinancijske imovine i naknade s naslova osiguranja

· 8. Namjenski primici

Proračunski korisnici obavezni su napraviti plan vlastitih prihoda na drugoj razini računskog plana za 2027. godinu i projekcije za 2028. i 2029. godinu.

6.2. Prijedlog plana rashoda i izdataka

Proračunski korisnici obavezni su izraditi prijedlog plana rashoda i izdataka za razdoblje 2027.-2029. godine razvrstanog prema proračunskim klasifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.

Proračunski korisnici rashode i izdatke za 2027. godinu planiraju na razini skupine (druga razina računskog plana), kao i rashode i izdatke za 2028. i 2029. godinu.

Upravna vijeća proračunskih korisnika obavezna su usvojiti prijedlog financijskog plana do dana određenog u ovim uputama i dostaviti ga Jedinstvenom upravnom odjelu Općine Veliki Grđevac.

6.3. Obrazloženje financijskog plana proračunskih korisnika

U skladu sa Zakonom o proračunu, proračunski korisnici dužni su uz prijedlog financijskog plana izraditi i dostaviti obrazloženje kao sastavni dio financijskog plana.

Obrazloženje financijskog plana treba sadržavati:

· Obrazloženje prihoda i rashoda, primitaka i izdataka

· Obrazloženje prenesenog viška ili manjka prihoda.

6.4. Obrazloženje programa

Program je skup neovisnih, usko povezanih aktivnosti i projekata usmjerenih ispunjavanju zajedničkog čina. Mjerenje rezultata programa osigurava jasniju i učinkovitiju dodjelu novčanih sredstava. Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva. Obrazloženje cilja nekog programa mora odgovarati na slijedeća pitanja:

· Što se programom želi postići?

· Kako se nastoji program realizirati?

· Tko je korisnik ili primatelj usluge?

Kako bi se pratilo ostvarenje ciljeva programa za trogodišnje razdoblje potrebno je definirati 

pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa. Glavna karakteristika pokazatelja uspješnosti je mjerljivosti, stoga ih je potrebno brojčano iskazati ili jasno i nedvosmisleno izraziti. 

7. VREMENSKA DINAMIKA IZRADE FINANCIJSKIH PLANOVA PRORAČUNSKIH KORISNIKA I PRORAČUNA ZA RAZDOBLJE 2027.-2029. GODINE

Proračunski korisnici svoje prijedloge financijskih planova (usvojene od strane Upravnog vijeća) trebaju dostaviti 

Jedinstvenom upravnom odjelu Općine Veliki Grđevac do 31.10.2026. godine. U razdoblju od 01.11. do 05.11. 2026. Jedinstveni upravni odjel izvršiti će usaglašavanja sa pojedinim proračunskim prihodima, izraditi konačan Nacrt prijedloga proračuna za 2027. sa projekcijama za 2027. i 2028. godinu najkasnije do 10.11.2026. i uputit ga Općinskom načelniku na utvrđivanje. Općinski načelnik utvrđuje prijedlog Proračuna za 2027. i projekcije za 2028. i 2029. godinu te ih podnosi Općinskom vijeću na donošenje najkasnije do 15.11.2026. Općinsko vijeće najkasnije do kraja 2026. godine donosi Proračun Općine Veliki Grđevac za 2027. godinu i projekcije za 2028. i 2029. godinu.

U slučaju da postoje razlike u financijskim planovima proračunskih korisnika sadržanim u Proračunu kojeg je donijelo Općinsko vijeće, u odnosu na već usvojene prijedloge financijskih planova od strane Upravnog vijeća proračunskih korisnika, tada je Jedinstveni upravni odjel Općine Veliki Grđevac je dužan obavijestiti proračunske korisnike o promjeni financijskog plana. Ako dođe do navedene situacije, Upravno vijeće proračunskog korisnika usvaja izmijenjeni financijski plan.
8. IZMJENE I DOPUNE FINANCIJSKIH PLANOVA PRORAČUNSKIH KORISNIKA

Obzirom da su u Proračunu Općine Veliki Grđevac sadržani i financijski planovi proračunskih korisnika, nameće se obaveza uključivanja svih prihoda i primitaka te rashoda i izdataka proračunskih korisnika u sam Proračun Općine Veliki Grđevac, sukladno ekonomskoj, programskoj, funkcijskoj i organizacijskoj klasifikaciji te izvorima financiranja.

Kada je riječ o izmjenama financijskih planova proračunskih korisnika koje su vezane iz izvora opći prihodi i primici, odnosno iz nadležnog proračuna podrazumijeva se da se izmjenama ne može pristupiti bez suglasnosti Općine Općine Veliki Grđevac.

Međutim izmjene financijskog plana vezane za vlastite prihode, proračunski korisnik može napraviti samostalno i o tome obavijestiti Općinu Općinu Veliki Grđevac.

9. TRANSPARENTNOST PRORAČUNA 

Sukladno odredbama članka 144. Zakon o proračunu obaveza Općine Veliki Grđevac je objava Proračuna, odnosno  

Izmjena i dopuna proračuna na svojim mrežnim stranicama.

Sve proračunske dokumente (prijedlog proračuna, izglasani proračun, izmjene i dopune proračuna, proračunski vodič te polugodišnji i godišnji izvještaj o izvršenju proračuna) objavljivati će  u jedinstvenoj mapi: PRORAČUN.

Financijski planovi proračunskih korisnika kao i izmjene financijskih planova objavit će se na mrežnim stranicama proračunskih korisnika ukoliko ih imaju, a u suprotnom objavit će se na mrežnim stranicama Općine Veliki Grđevac.
10. DOSTAVA DOKUMENATA 

10.1. Dostava proračunskih dokumenta Ministarstvu financija i Državnom uredu za reviziju temeljem Zakona o poračunu

Sukladno odredbama članka 43. Zakona o proračunu, načelnik je obavezan dostaviti Ministarstvu financija slijedeće akte:

· Proračun za proračunsku godinu i projekcije za slijedeće dvije,

· Odluku o izvršavanju proračuna,

· Izmjene i dopune proračuna 

· Izmjene i dopune Odluke o izvršavanju proračuna.

Navedeni akti obavezni su se dostaviti Ministarstvu financija u roku od 15 dana od dana njihova stupanja na snagu i to dostavom linka na adresu e-pošte Ministarstva financija lokalni.proracuni@mfin.hr
Sukladno odredbama članka 90. Zakona o proračunu, godišnji izvještaj o izvršenju proračuna Općine Veliki Grđevac dostavlja se Ministarstvu financija i Državnom uredu za reviziju u roku od 15 dana nakon što ga donese Općinsko vijeće Općine Veliki Grđevac.

Iznimno, ako Općinsko vijeće ne usvoji godišnji  izvještaj o izvršenju proračuna, u tom slučaju se izvještaj o izvršenju proračuna dostavlja Ministarstvu financija i Državnom uredu za reviziju u roku od 60 dana od dana podnošenja Općinskom vijeću.

Godišnji izvještaj o izvršenju Proračuna Općine Veliki Grđevac dostavlja se isključivo dostavom linka na mrežnu stranicu Općine Veliki Grđevac na kojoj je izvještaj objavljen i to:

· Ministarstvu financija na e-mail adresu: lokalni.proracuni@mfin.hr
· Državnom uredu za reviziju na e-mail adresu: dur.bjelovar@revizija.hr
10.2. Dostava proračunskih dokumenata Ministarstvu financija radi nadzora zakonitosti

Sukladno članku 79. Zakona o lokalnoj i područnoj (regionalnoj) samoupravi predsjednik Općinskog vijeća dužan je na ocjenu zakonitosti dostaviti Ministarstvu financija Proračun u roku od 15 dana od dana donošenja.

Člankom 43. Zakona o proračunu kao posebnim  propisom kojim se, između ostalog, uređuje planiranje, izrada , donošenje i izvršavanje proračuna, propisano je da načelnik dostavlja:

· Proračun

· Odluku o izvršavanju proračuna

· Izmjene i dopune proračuna

· Izmjene i dopune Odluke o izvršavanju proračuna

· Odluku o porezima Općine Veliki Grđevac.

 
   Ministarstvu financija u roku od 15 dana od njihova stupanja na snagu.

Akti se dostavljaju na adresu e-pošte: nadzor.zakonitosti@mfin.hr u PDF formatu s potpisom odgovorne osobe i pečatom.

10.3. Dostava ugovora te izvješća o zaduženju, danim jamstvima i suglasnostima (Obrazac IZJS- Izvješće o zaduženju/jamstvu/suglasnosti)

Člancima 123. 128. i 130. Zakona o proračunu i Pravilnikom o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave propisana je obaveza i rok dostave Ministarstvu financija ugovora o zaduženju i izvješća o zaduženju, danim jamstvima i suglasnostima na obrascu IZJS- Izvješće o dugoročnom zaduženju/jamstvu/suglasnosti. Skenirani ugovori i obrazac IZJS (s potpisom  Općinskog načelnika i pečatom) dostavljaju se na adresu e-pošte Ministarstva financija: lokalni.proracuni@mfin.hr u propisanom roku.

Ove upute objavit će se na web stranici www.veliki-grdjevac.hr.

